Document ID: /roh_data/filtered/swiss_laws_in_ROHinterleaved.jsonl.gz/28080

This text was translated from DE into Rumantsch Grischun.

Die Post gewährleistet die Grundversorgung mit Postdiensten nach den Artikeln 14–17. Sie umschreibt im Rahmen der Vorgaben des Bundesrats in ihren allgemeinen Geschäftsbedingungen, welche Dienstleistungen sie aus Gründen der Gefahrenabwehr, der Hygiene oder des Schutzes berechtigter Interessen nicht oder nur unter bestimmten Voraussetzungen erbringt.

La Posta garantescha il provediment da basa cun servetschs postals tenor ils artitgels 14–17. En il rom da las prescripziuns dal Cussegl federal circumscriva ella en sias cundiziuns da fatschenta generalas tge servetschs ch’ella na furnescha betg u ch’ella furnescha mo sut tschertas premissas per motivs da la defensiun cunter privels, da l’igiena u per proteger interess giustifitgads.